天曚光

天曚光係太陽就快出嚟，臨近天光嗰段時間。由夜晚黑個天「黑鼆鼆」乜都睇唔倒慢慢勉強睇倒啲嘢嘅一段短時間。可以大至同英文嘅 dawn 對譯。書面語寫做黎明，古時叫旦。

類
天文天曚光：太陽喺地平線下面十八度至十二度之間。
行船航海天曚光：太陽喺地平線下面十二度至六度之間。
民間天曚光：太陽喺地平線下面六度以上。

緯度
睇天曚光個人所處嘅緯度影響天曚光嘅長短，赤道地方，廿分鐘多少少，南北極付近有成幾個星期。越近兩極，即緯度越高，天曚光就越耐。

物理
日出就係太陽喺地平線出現嗰一下。日出前，天有啲光，係因為大氣之中有塵，將重喺地平線下面嘅陽光散射，紅黃嘅光波幅長，折射角度大，會先睇到，呢啲光就係天曚「光」——霧光。

文化
天曚光有雞啼，農業社會時期嘅廣東地區，啲人會開始做嘢。

印歐神話有天曚光女神，同男嘅太陽神唔同，中包括希臘嘅 Eos ，羅馬嘅 Aurora，印度嘅 Ushas ，同斯拉夫嘅 Zornitsa。

類:時間